#JouMenseMyMense, 19 Apr #JouMenseMyMense saam met SPAR – Waar daar lewe is, is daar hoop · GROOTfm 90.5 - iono.fm
Medium quality — 3.5 MB
High quality — 6.6 MB
Ernestus Pretorius is in Julie 2021 gediagnoseer met ALS/Motor Neuron Siekte. Sy prognose? Vyf jaar…Hy is maar 48 jaar oud. As gevolg van die funksionaliteit van sy regterhand en sy spraak wat drasties deur hierdie siekte geaffekteer is, is hy deur sy werkgewer laat gaan. Hy sukkel ook al hoe meer om te eet, en sy emosies ry vreeslik wipplank. Daar is niks fout met sy brein nie, en is inteendeel 'n baie intelligente man. Ernestus sal graag nog wil werk, en kan wel in afsondering. Daar waar hy nie vokaal hoef te kommunikeer nie. Hy is baie sterk IT- en rekenaarvaardig.
Hulle goeie vriendin, Yolandie Engelbrecht het vir ons 'n boodskap gestuur om te help…Sy moes vir Mamma René laatweet dat ons kom kuier, maar Ernestus het van niks geweet nie. Hy was so verras, en het regdeur die onderhoud gesnik soos hy huil.
Mamma René hou tans die fort, en met een salaris in 'n huishouding van vier, raak omstandighede al hoe meer uitdagend. Sy is 'n uiters lojale vrou, wat nie skroom om haar alles te gee nie, vir haar man, en ook haar kinders (12 en 10-jaar oud onderskeidelik) – wat tans in die laerskool is, en baie goed op akademiese- en sportvlak presteer.